Ring of Kerry

Ring of Kerry, «Kerry-rundturen» (irsk: Mórchuaird Chiarraí), er en kjent turistvei i rundt i grevskapet Kerry i det sørvestlige hjørnet av Irland. Den 179 km lange runden følger riksveiene N70, N71 og R562, om klokken går den fra Killarney med N71 til Kenmare, deretter N70 rundt Iveraghhalvøya til Killorglin – passerer gjennom Sneem, Waterville, Cahersiveen og Glenbeigh – før den går tilbake til Killarney via N72.

Rundtur med variasjoner 

Turen med buss eller bil tar ikke mer 2 til 3 timer uten stopp, men for nødvendige stopp for å se, kreves minst 7 til 10 timer for den offisielle rundturen. Den uoffisielle turen har noen ekstra destinasjoner, som til Skellig Michael og øya Valentia.

Det er mange busselskaper som kjører rundturer langs Ring of Kerry. Siden det mange steder er smale veier og vanskelig for turbusser å passere hverandre, praktiseres det anbefalt retning ved at bussene kjører runden, mot klokka når en ser på kartet. Biler kjører runden med klokka for å unngå å bli hindret av turbussene som lett blir forsinket.

Det er også skiltet en rute for syklister langs mindre veier, og en rute for turgjengere langs stier og mindre veier kalt for «Kerry Way» (irsk: Slí Uíbh Ráthaigh). Spaserveien er Irlands lengste merkede turvei med 214 km. Disse veiene følger noen lunde kjøreruten Ring of Kerry, og er vanligvis delt inn i ni stadier.

Runden passerer mange forskjellige landskap med mange utsikter og variert vegetasjon. Noen av de høyeste toppene og noen utsiktpunkter kan ikke nås på grunn av irsk lovgivning om utmark som ikke gir fri ferdsel i utmark uten grunneierens tillatelse og merking. Nordmenn, som er vant til allemannsretten, bør passe på slik at de ikke går på områder i utmarka der grunneieren ikke tillater ferdsel.

Severdigheter 

 Killarney er turisthovedstaden i Kerry. Her er det blant annet en restaurert festningen ved innsjøen, et slitt kloster, store hageanlegg og et museum om liv på landet, steiner med den forhistoriske ogham-skrift, og Irlands høyeste fjell i vest.
 Kerry County Museum i Tralee, som har som målsetning å samle inn, registrere, bevare og vise den materielle kulturarven til Kerry.
 Forhistoriske levninger og fornminner er vanlige i de mindre befolkede områdene. Hovedkonsentrasjonen er vest for Dingle, blant annet med flere oghamsteiner.
 Klosteranlegg og kristne steder fra tidlig irsk kristendom til middelalderen firnnes flere steder, eksempelvis ved Ardfert nær Tralee. Den mest bemerkelsesverdige er på Skellig Michael.
 Festninger er vitnesbyrd på Irlands urolige historie. Det best bevarte i Kerry er Listowel Castle i byen av samme navn, Listowel. Mange andre er i ruiner, eksempelvis Carrigafoyle Castle som ligger vannkanten av elven Shannon. Andre er Ballycarbery Castle er 3 km fra Cahersiveen.
 Utenfor den offisielle ruten er tre øyer: Blasketøyene er seks små øyer utenfor Dinglehalvøya, ubebodd siden 1953, og kan besøkes via båt. De to øyene Scariff og Deenish vest for Derrynane er også ubebodd. Skellig Michael ligger 12 km ut i Atlanterhavet med levninger av et enestående klosteranlegg fra middelalderen. Uansett hvilken øy man velger trenger man å ta hensyn til været.

Bilder

Referanser

Eksterne lenker
 Official Site Ring of Kerry Tourism
 The Kerry Way website
 Ring of Kerry photo gallery
 Ring of Kerry photo gallery and Information
 Ring of Kerry Information

Kerry
Republikken Irlands geografi